Na temelju članka 289. Zakona o socijalnoj skrbi (NN 18/22), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13, 137/15, 123/17, 98/19 i 144/20) i članka 40. Statuta Grada Delnica (SN GD 2/21), Gradsko vijeće Grada Delnica na današnjoj sjednici donijelo je

**IZMJENE I DOPUNE ODLUKE O SOCIJALNOJ SKRBI**

**Članak 1.**

U Odluci o socijalnoj skrbi (SN GD 9/22 i 8/23) u članku 3., stavku 1. nakon riječi: novorođenče,“ dodaju se riječi: „pomoć za posvojitelje“ te nakon riječi: pomoć u kući“ dodaju se riječi: „uskršnjice umirovljenicima“.

**Članak 2.**

U članku 8. točki 1. NOVČANE POMOĆI, nakon podtočke 5. dodaje se nova točka „6. Pomoć za posvojitelje“.

Dosadašnja podtočka „6. Pomoć za financiranje smještaja djece u vrtić“ postaje podtočka 7.

Dosadašnja podtočka „7. Pomoć za sufinanciranje prehrane učenika osnovnih škola“ briše se.

Iza podtočke 10. Socijalne stipendije, dodaje se podtočka: „11. Uskršnjice umirovljenicima.“

**Članak 3.**

U članku 12. stavku 2. iza riječi „novorođenče,“ dodaju se riječi: „Pomoć za posvojitelje, Uskršnjice umirovljenicima“.

**Članak 4.**

Nakon članka 28. dodaje se naslov: „1.6. Pomoć za posvojitelje“ i novi članci 29., 30. i 31. koji glase:

„Članak 29.

Pravo na Pomoć za posvojitelje je jednokratna novčana pomoć koja se odobrava korisniku za posvojenje djeteta do 18 godine starosti pod uvjetom da nije biološki roditelj djeteta.

Pomoć za posvojitelje odobrava se neovisno o odredbama koje propisuju ispunjavanje uvjeta za ostvarivanje prava iz članaka 9., 11. i 12. ove Odluke.

Pravo na Pomoć za posvojitelje može ostvariti korisnik tj. roditelj pojedinačno ili oba roditelja zajedno ukoliko imaju prebivalište na području Grada Delnica najmanje 1 godinu prije dana podnošenja zahtjeva i ukoliko posvojeno dijete ima prebivalište prijavljeno na području Grada Delnica.

Članak 30.

Postupak za ostvarivanje prava na Pomoć za posvojitelje pokreće podnošenjem pisanog zahtjeva korisnika Odjelu, uz dostavu:

1. potvrde o prebivalištu roditelja,
2. potvrde o prebivalištu djeteta i
3. rodnog lista djeteta,
4. dokaz (uvjerenje, potvrda, rješenje ili slično) ZZSR o posvojenju

Zahtjev za ostvarivanje prava na Pomoć za posvojitelje podnosi se najkasnije u roku 90 dana od dana posvojenja djeteta.

Članak 31.

Pomoć za posvojitelje izvršava se na način da Odjel za financije, na temelju rješenja Odjela, isplati u novcu izravno korisniku na njegov račun u istom iznosu kao i Pomoć za novorođenče.“

**Članak 5.**

Dosadašnji podnaslov „1.6. Pomoć za financiranje smještaja djece u vrtić“ postaje podnaslov „1.7. Pomoć za financiranje smještaja djece u vrtić“, a članci 29., 30., 31., 32., i 32a. postaju članci 32., 33., 34., 35. i 36.

**Članak 6.**

Dosadašnji podnaslov „1.7. Pomoć za sufinanciranje prehrane učenika osnovnih škola“ i članici 33. 34. 35. 36. brišu se.

**Članak 7.**

Nakon članka 45. dodaju se naslov i članci 45a i 45b koji glase:

„1.11. Uskršnjice umirovljenicima

Članak 45a.

Uskršnjice umirovljenicima (u daljnjem tekstu: Uskršnjice) iz ovog članka podrazumijevaju jednokratne isplate za vrijeme Uskrsa.

Pravo na isplatu Uskršnjice imaju sve osobe starije od 60 godina koje su umirovljenici ili korisnici nacionalne naknade za starije osobe s prebivalištem na području Grada Delnica neovisno o ispunjavanju uvjeta iz članka 12. ove Odluke.

Članak 45b.

Visinu iznosa Uskršnjice te dodatne uvjete i kriterije, sukladno sredstvima osiguranim u Proračunu Grada, posebnom Odlukom propisuje nadležno izvršno tijelo.“

**Članak 8.**

Ova Odluka stupa na snagu prvog dana od dana objave u „Službenim novinama Grada Delnica“.

KLASA: 550-02/22-01/01

URBROJ: 2170-6-5-3-24-3

Delnice, 18. ožujka 2024. godine

Gradsko vijeće Grada Delnica

Potpredsjednik

Ivica Knežević, v.r.